CELEX: 32020D1492
Language: hu
Date: 2020-10-12 00:00:00
Title: A Tanács (EU) 2020/1492 határozata (2020. október 12.) az Európai Unió által az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottságban a közös üzemeltetési eljárások elfogadásával kapcsolatban képviselendő álláspontról (EGT-vonatkozású szöveg)

16.10.2020   
               
               
                  HU
               
               
                  Az Európai Unió Hivatalos Lapja
               
               
                  L 343/14
               
            
         A TANÁCS (EU) 2020/1492 HATÁROZATA
         (2020. október 12.)
         az Európai Unió által az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottságban a közös üzemeltetési eljárások elfogadásával kapcsolatban képviselendő álláspontról
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodást (1) (a továbbiakban: a megállapodás) az Unió az (EU) 2018/219 tanácsi határozattal (2) kötötte meg, és az 2020. január 1-jén lépett hatályba.
                  
               
                     (2)
                  
                  
                     A megállapodás értelmében a megállapodással létrehozott vegyes bizottság (a továbbiakban: a vegyes bizottság) határozatot hozhat a svájci jegyzékkezelő és az uniós központi tisztviselő által a vonatkozó jogszabályok prioritásainak figyelembevételével kidolgozott, az összekapcsolás működőképességéhez szükséges műszaki és egyéb kérdésekkel kapcsolatos közös üzemeltetési eljárásokról. A közös üzemeltetési eljárások ezután a vegyes bizottság határozatával történő elfogadásukat követően lépnek hatályba.
                  
               
                     (3)
                  
                  
                     A vegyes bizottság a 2020-ban tartandó harmadik ülésén a tervek szerint elfogadja a kidolgozott közös üzemeltetési eljárásokat.
                  
               
                     (4)
                  
                  
                     Helyénvaló meghatározni az Unió által a vegyes bizottságban képviselendő álláspontot, mivel a közös üzemeltetési eljárások kötelező érvényűek lesznek az Unióra nézve.
                  
               
                     (5)
                  
                  
                     Az összekapcsolás működőképességéhez közös üzemeltetési eljárásokra van szükség, amelyeket mindkét félnek követnie kell, ezért az említett eljárások elfogadása a megállapodás végrehajtásának fontos eleme.
                  
               
                     (6)
                  
                  
                     Célszerű, hogy a vegyes bizottság a megállapodás alapján létrehozzon egy munkacsoportot, amely segítséget nyújt a vegyes bizottságnak ahhoz, hogy el tudja látni a megállapodás szerinti feladatait és a vonatkozó jogszabályok prioritásaira figyelemmel a megállapodás megfelelő végrehajtását biztosító technikai iránymutatásokat dolgozzon ki, amelyek kitérnek többek között az összekapcsolás működőképességéhez szükséges műszaki és egyéb kérdéseke. A munkacsoportban részt kell vennie legalább a svájci jegyzékkezelőnek és az uniós központi tisztviselőnek.
                  
               
                     (7)
                  
                  
                     Ezért a vegyes bizottságban az Unió által képviselendő álláspontnak a vegyes bizottság határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            Az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodással létrehozott vegyes bizottság harmadik ülésén a közös üzemeltetési eljárások elfogadásával, valamint a megállapodás 12. cikkének (5) bekezdése alapján egy munkacsoport létrehozásával kapcsolatban az Unió által képviselendő álláspont a vegyes bizottság határozattervezetén alapul. (3)
            
            A vegyes bizottság határozattervezetének kisebb módosításairól a vegyes bizottságban részt vevő uniós képviselők újabb tanácsi határozat nélkül is megállapodhatnak.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 12-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 322., 2017.12.7., 3. o.
         
         
            (2)  A Tanács (EU) 2018/219 határozata (2018. január 23.) az Európai Unió és a Svájci Államszövetség közötti, az uniós és a svájci kibocsátáskereskedelmi rendszer összekapcsolásáról szóló megállapodás megkötéséről (HL L 43., 2018.2.16., 1. o.).
         
            (3)  Lásd az ST 10831/20 dokumentumot a http://register.consilium.europa.eu oldalon.